ADDYSG, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Addysg (Safonau Maeth Cinio Ysgol) (Cymru) 2001 a deuant i rym ar 1 Medi 2001. 2 Bydd y Rheoliadau hyn yn gymwys mewn perthynas â darparu cinio ysgol ar gyfer disgyblion cofrestredig mewn ysgolion a gynhelir gan yr awdurdodau addysg lleol yng Nghymru. Grwpiau bwydydd 2 1 At ddibenion y Rheoliadau hyn, rhennir bwydydd i'r pedwar grŵ p canlynol— A Ffrwythau a llysiau. Mae'r rhain yn cynnwys ffrwythau a llysiau ar bob ffurf (yn ffres, ŵwedi'u rhewi, mewn tuniau, wedi'u sychu neu ar ffurf sudd). B Bwydydd startslyd. Mae'r rhain yn cynnwys bara, siapatis, pasta, nwdls, reis, tatws, miled, blawd india corn ac iamau. C Cig, pysgod a ffynonellau eraill protein heblaw cynhyrchion llaeth. Mae'r rhain yn cynnwys cig a physgod ar bob ffurf (yn ffres, wedi'u rhewi, mewn tuniau neu wedi'u sychu) gan gynnwys cynhyrchion cig neu bysgod, wyau, cnau, corbys a ffa, heblaw ffa gwyrdd. Ch Llaeth a bwydydd llaeth. Mae'r rhain yn cynnwys llaeth, caws, iogwrt (gan gynnwys iogwrt wedi'i rewi ac iogwrt i'w yfed), fromage frais, ysgytlaeth a chwstard. 2 Ni fydd marjarîn, menyn, brasterau eraill i'w taenu, olewau a brasterau coginio, dresin salad wedi'i seilio ar olew, mayonnaise, hufen salad, hufen, siocled, creision, bisgedi, teisennau, cacennau, pwdinau, hufen-iâ, sawsiau bras, grefi, jam, diodydd ysgafn siwgrllyd, melysion, siwgr a jeli yn perthyn i unrhyw un o'r grwpiau uchod o fwydydd . Gofynion maeth plant sy'n mynychu ysgolion meithrin neu unedau meithrin mewn ysgolion cynradd 3 Rhaid i fwyd o bob un o grwpiau A, B, C ac Ch fod ar gael bob dydd yn rhan o ginio ysgol disgyblion cofrestredig mewn ysgolion meithrin neu unedau meithrin mewn ysgolion cynradd. Gofynion maeth disgyblion o oedran ysgol gorfodol mewn ysgolion cynradd 4 1 Rhaid cydymffurfio â'r gofynion a bennir ym mharagraff (2) wrth ddarparu cinio ysgol ar gyfer disgyblion cofrestredig mewn ysgolion cynradd heblaw ysgolion arbennig. 2 Rhaid trefnu bod bwyd o bob un o grwpiau A, B, C ac Ch ar gael bob dydd— a o fewn grŵ p A, fel bod: i ffrwythau ffres, ffrwythau tun mewn sudd neu salad ffrwythau ar gael bob dydd; ii melysfwyd wedi'i seilio ar ffrwythau ar gael o leiaf ddwywaith mewn unrhyw wythnos; iii math o lysieuyn (nad yw'n perthyn i grŵ p B) ar gael bob dydd; b o fewn grŵ p B, fel nad yw braster neu olew yn cael ei ddefnyddio yn y broses goginio ar fwy na dau ddiwrnod mewn unrhyw wythnos. Rhaid i'r braster neu'r olew a ddefnyddir fod o'r math aml-annirlawn neu fono-annirlawn; c o fewn grŵ p C, fel bod: i pysgod ar gael ar un diwrnod o leiaf mewn unrhyw wythnos; ii darnau cig ar gael ar ddau ddiwrnod o leiaf mewn unrhyw wythnos. 3 At ddibenion cinio i ddisgyblion cofrestredig mewn ysgolion cynradd, gall ffynonellau protein yng ngrŵ p C gynnwys cynhyrchion llaeth sy'n ffynonellau protein. Gofynion maeth disgyblion mewn ysgolion uwchradd 5 1 Rhaid cydymffurfio â'r gofynion a bennir ym mharagraff (2) wrth ddarparu cinio ysgol ar gyfer disgyblion cofrestredig mewn ysgolion uwchradd heblaw ysgolion arbennig. 2 Rhaid i ddau fath o fwyd o bob un o grwpiau A, B, C ac Ch fod ar gael bob dydd: a o fewn grŵ p A, fel bod; i ffrwythau ffres, ffrwythau tun mewn sudd neu salad ffrwythau ar gael bob dydd; ii melysfwyd wedi'i seilio ar ffrwythau ar gael o leiaf ddwywaith mewn unrhyw wythnos; iii dau fath o lysieuyn (nad ydynt yn perthyn i gŵ rp B) ar gael bob dydd; b o fewn grŵ p B, fel bod bwyd sydd heb ei goginio mewn braster neu olew ar gael hefyd ar bob dydd y bydd bwyd sydd wedi'i goginio mewn braster neu olew ar gael. Rhaid i'r braster neu'r olew a ddefnyddir fod o'r math aml-annirlawn neu fono-annirlawn; c o fewn grŵ p C, fel bod i pysgod ar gael ar ddau ddiwrnod o leiaf mewn unrhyw wythnos; ii darnau cig ar gael ar dri diwrnod o leiaf mewn unrhyw wythnos. Gofynion maeth disgyblion mewn ysgolion arbennig cymunedol a sefydledig 6 Rhaid cydymffurfio â gofynion naill ai Rheoliad 4 neu Reoliad 5 wrth ddarparu cinio ysgol ar gyfer disgyblion cofrestredig mewn ysgolion arbennig cymunedol neu sefydledig. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . D. Elis-Thomas Llywydd y Cynulliad Cenedlaethol 1 Mai 2001